text: Nu skal københavnerne opleve Fredericias Aladdin
  29 november 2012 kl. 11.53
  Fredericia Teaters kæmpesucces musicalen Aladdin bliver nu eksporteret til Operaen i København.
  Aladdin er Fredericia Teaters største succes nogensinde. 
  Siden premieren den 4. oktober har 45.000 set forestillingen.
  Sidste forestilling i Fredericia var i søndags.
  Nu overføres den til Operaen i København, hvor den vises fra den 19. juli til den 20. august.
  Teaterchef ved Fredericia Teater Søren Møller betegner aftalen som en milepæl for Fredericia Teater.
  